**טיוטה**

**מבחנים לתמיכה של משרד הרווחה והשירותים החברתיים במוסדות ציבור לצורך סיוע באחזקה שוטפת של תלמידים נזקקים בפנימיות[[1]](#footnote-2) - לפי חוק יסודות התקציב, התשמ"ה– 1985**

בהתאם להוראות סעיף 3א לחוק יסודות התקציב התשמ"ה - 1985[[2]](#footnote-3) (להלן - החוק) ולאחר התייעצות עם היועץ המשפטי לממשלה, מתפרסמים בזה מבחנים למתן תמיכות של משרד הרווחה והשירותים החברתיים (להלן - המשרד) במוסדות ציבור לצורך סיוע באחזקה שוטפת של תלמידים בפנימיות, כמפורט להלן:

תקנה תקציבית 23.10.38.01

# כללי

1. ועדת התמיכות של המשרד (להלן - **הוועדה**) תדון בעניין תמיכה מתקציב המשרד בהתאם לנוהל להגשת בקשות לתמיכה מתקציב המדינה במוסדות ציבור ולדיון בהן[[3]](#footnote-4) (להלן – **הנוהל** הכללי) ובהתאם למבחנים אלה;
2. התמיכה עצמה צריך שתינתן, אם אכן נכון וראוי לתתה, על-פי עקרונות של סבירות ושוויון;
3. בבואה לדון ולהחליט בכל בקשה לתמיכה, תשקול הוועדה את כל נסיבותיו של העניין, תוך יישום שוויוני אחיד וענייני של המבחנים;
4. כל שיקוליה של הוועדה יהיו ענייניים, תוך הפעלת אמות מידה מקצועיות, ככל שיידרש לפי נסיבות העניין; החלטת הוועדה תהיה מנומקת.
5. חלוקת הסכום המיועד לתמיכות בתקציב השנתי של המשרד תיעשה לפי תחומי הפעילות, הכל בכפוף לאמור במבחנים אלה ובחוק התקציב לשנת הכספים השוטפת, כפי שיפורט להלן.
6. **פעילות נתמכת**

פעילות נתמכת היא סיוע למוסדות ציבור באחזקה שוטפת של תלמידים בפנימיות.

1. **תנאי סף לתמיכה**

לתמיכה לפי מבחנים אלה זכאי רק תאגיד שהוא מוסד ציבור, כהגדרתו בסעיף 3א לחוק (להלן – המוסד), הפועל שלא למטרות רווח, אשר ועדת התמיכות של המשרד מצאה כי מתקיימים בו כל תנאי הסף האלה:

1. המוסד המבקש תמיכה לראשונה יוכיח למשרד כי-
2. הוא פעל במשך שנתיים לפחות בפעילות נושא מבחן זה במימון ממקורות עצמיים;
3. היקף הפעילות בשנה שקדמה לשנה בעדה הגיש בקשתו, לא פחת ממחצית היקף הפעילות, שבעדה הוא מבקש תמיכה בפנייתו;
4. המוסד המבקש תמיכה הוא הבעלים והמנהל של פנימייה (להלן- הפנימייה) המיועדת לתלמידי מוסד חינוך כמפורט בפסקה (4) שבבעלותו ובניהולו;
5. המשרד בדק את הפנימייה שבה שוהים החניכים בעדם מבוקשת התמיכה לפי מבחנים אלה ומצא שהיא עומדת בדרישות כל דין ובדרישות המשרד הנוגעות להפעלת הפנימייה ותפקודה השוטף כפי שנקבעו ופורסמו באתר האינטרנט של המשרד בכתובת [www.mosa.gov.il](http://www.mosa.gov.il)(להלן – אתר המשרד), ולאחר שניתן פרק זמן מתאים למוסדות הציבור למלאן; יובהר כי לא תאושר תמיכה למוסד אשר אין ברשותו אישור בתוקף על תקינות המבנה מהרשות לכבאות והצלה (אישור כיבוי אש).
6. מוסד החינוך שבבעלותו ובניהולו של המוסד מבקש התמיכה הוא מוסד חינוך מוכר שאינו רשמי, הפועל בהתאם לחוק לימוד חובה, התש"ט - 1949[[4]](#footnote-5),ולחוק פיקוח על בתי-ספר, התשכ"ט - 1969[[5]](#footnote-6), או חוק מוסדות חינוך תרבותיים ייחודיים, התשס"ח – 2008 [[6]](#footnote-7), לפי העניין (להלן – מוסד החינוך).
7. למוסד החינוך יש רישיון מטעם משרד החינוך לפי חוק הפיקוח על בתי ספר, התשכ"ט-1969 או על פי חוק מוסדות חינוך תרבותיים ייחודיים, התשס"ח-2008 ;
8. בפנימייה שוהים באופן קבוע 30 חניכים לפחות בגילאים 12 עד 18; החניכים שוהים בפנימייה בתנאי לינה ומקבלים מהמוסד המבקש שלוש ארוחות ביום, מהן ארוחה אחת חמה, לפחות; לעניין פסקה זו, חניך שמלאו לו 18 שנים במהלך שנת הלימודים שבעבורה ניתנת התמיכה יחשב כבן 18 עד סוף שנת הלימודים שבה מלאו לו 18, ובלבד שאינו לומד במסגרת חינוך אחרת;
9. החניכים הזכאים כהגדרתם בסעיף 4, הם חלק מהחניכים השוהים בפנימייה באופן קבוע כאמור בפסקה (6) בתנאים המפורטים בפסקה האמורה וכן הם לומדים במסגרת חינוך על יסודי במוסד החינוך;
10. על אף האמור בפסקה (2) במקרים חריגים הקשורים לטובת החניך, כגון: סיבות פדגוגיות או חברתיות תישקל על ידי ועדה משרדית, האפשרות לאשר תמיכה גם עבור חניך הלומד במוסד חינוך שאינו נמצא בבעלות ובניהול המוסד מבקש התמיכה; הועדה המשרדית תדון בבקשות חריגות שיגיש המבקש, לא יאוחר מיום א' בכסלו בשנה שבה מוגשת הבקשה למתן תמיכה, בצרוף אסמכתאות מקצועיות וחוות דעת כמפורט בפסקה זו ובלבד שמספר החניכים שיוכרו כחריגים לא יעלה על 2% מסך החניכים שבעדם נמצא המוסד זכאי לתמיכה; אם חישוב האחוזים של החניכים שיוכרו כחריגים ייתן תוצאה שאינה מספר שלם, תעוגל התוצאה כלפי מטה, למעט במקרים בהם התוצאה נמוכה מ – 1;

אסמכתאות מקצועיות כאמור יינתנו על ידי השירות הפסיכולוגי הייעוצי של משרד החינוך או של הרשות המקומית וכן חוות דעת של הגורם המקצועי הנוגע לעניין במשרד;

לעניין פסקה זו, "ועדה משרדית"- ועדה שיקים המשרד שחבריה יהיו מפקח משירות ילד ונוער של המשרד שהוא עובד סוציאלי והוא יהיה יושב ראש הוועדה, יועץ חינוכי בעל תואר שני לפחות ובעל ניסיון של חמש שנים לפחות או בעל תואר ראשון וניסיון של שבע שנים לפחות בייעוץ חינוכי והשמה בתחום החינוך, שאינו עובד המשרד, וכן מנהל פנימייה הנתונה לפיקוח שירות ילד ונוער במשרד;

1. עבור חניך זכאי כהגדרתו בסעיף 4 השוהה בפנימייה לא ניתנת תמיכה מהאגף למוסדות חינוך תורניים במשרד החינוך;
2. מבנה מוסד החינוך מצוי ביישוב או ברשות המקומית שבו מצויה הפנימייה או במרחק שאינו עולה על 10 ק"מ ממנה בקו אווירי;

למוסד מבקש התמיכה יש זכות בעלות, חכירה או שכירות במבנים של הפנימייה ושל מוסד החינוך למשך שנת הלימודים שבעדה מבוקשת התמיכה לפחות;

1. לפנימייה רישיון בר תוקף לניהול מעון, או שהיא פטורה מרישיון, הכל לפיחוק הפיקוח על מעונות, התשכ"ה - 1965[[7]](#footnote-8), והמחלקה למוסדות ציבור במשרד אישרה כי הפנימייה מתקיימת בתנאים נאותים;
2. הפנימייה קיבלה אישורים ממשטרת ישראל להעסקת עובדים לפי החוק למניעת העסקה של עברייני מין במוסדות מסוימים, התשס"א - 2001[[8]](#footnote-9);
3. התשלום החודשי שגובה המוסד ממשפחת חניך זכאי כהגדרתו בסעיף 4, לשם החזקתו בפנימייה אינו עולה על הסכום שהיה נגבה אילולא התמיכה, פחות הסכום הצפוי מתמיכת המשרד עבור החניך על פי מבחנים אלה;
4. **הזכאות לתמיכה**

תמיכה תינתן למוסד רק בעבור אחזקת חניך בפנימייה שנמצא כי מתקיימים בו כל התנאים המפורטים להלן, בהתאם לבדיקת זכאות לפי מבחני הכנסה (להלן – חניך זכאי):

1. הכתובת שבה מתגורר החניך, שעבור אחזקתו מבוקשת תמיכה מהמשרד, היא מחוץ לישוב שבו ממוקמת הפנימייה; ואולם, תנאי זה לא יחול לגבי חניך שבנוסף לו, משפחתו מונה 3 ילדים קטינים לפחות המתגוררים בבית ואחזקתו בפנימייה של החניך אינה ממומנת ישירות או בעקיפין מתקציב המדינה, או אם משפחתו מוכרת למחלקה לשירותים חברתיים ומקבלת ליווי וטיפול פסיכו-סוציאלי;
2. ההכנסה הממוצעת של משפחת החניך, שעבור אחזקתו מבוקשת תמיכה מהמשרד לחודש, אינה עולה על האמור להלן:

(א) לגבי חניך שאחד מהוריו או שניהם עובד או דורש עבודה ולא סירב לעבודה מתאימה או נכה כהגדרתו בחוק הביטוח הלאומי (נוסח משולב), התשנ"ה – 1995[[9]](#footnote-10), הזכאי לקצבת נכות מלאה –

על סכום העולה ב- 50% על קו העוני כמופיע בטור א' בטבלה שבסעיף זה;

(ב) לגבי חניך שאינו נכלל בפסקת משנה (א) - על קו העוני כמופיע בטור ב' בטבלה שבסעיף זה;

בחישוב ההכנסה המשפחתית תיכלל הכנסת עבודה נטו (לאחר ניכוי מיסי חובה), קצבאות ילדים, מלגות מחיה או לימוד, וקצבאות או הכנסות אחרות כיוצא באלה; נתוני ההכנסה ומספר הנפשות במבחנים אלה יתייחסו להורים ולילדיהם שטרם מלאו להם 18 שנים,

נתוני קו העוני חושבו ופורסמו באתר האינטרנט של המוסד לביטוח לאומי נכון לדצמבר 2015, ויעודכנו מידי תחילת שנת לימודים, בהתאם לשינויים שיהיו בהם; הסכומים שבטורים א' ו ב' יעודכנו בהתאם לעדכון קו העוני; טבלה מעודכנת של הסכומים כאמור תפורסם באתר האינטרנט של המשרד.

להלן הטבלה לפיה תיבדק הזכאות לתמיכה:

|  |  |  |
| --- | --- | --- |
| **מספר נפשות במשפחה** | **טור א'**  **למשפחה שבה עובד או דורש עבודה בשקלים חדשים** | **טור ב'**  **למשפחה אחרת**  **(קו העוני)**  **בשקלים חדשים** |
| 3 נפשות | 9,783 | 6,522 |
| 4 נפשות | 11,814 | 7,876 |
| 5 נפשות | 13,845 | 9,230 |
| 6 נפשות | 15,692 | 10,461 |
| 7 נפשות | 17,537 | 11,691 |
| 8 נפשות | 19,199 | 12,799 |
| 9 נפשות | 20,675 | 13,783 |
| כל נפש נוספת | 1,477 | 985 |

לצורך בדיקת הזכאות על פי סעיף זה יגיש מוסד הציבור למשרד מבחני הכנסה של משפחות התלמידים שעבורם מבוקשת התמיכה במועד שיפורסם מידי שנה באתר המשרד תחת הכותרת "תמיכות"; מידע בנושא זה ניתן יהיה לקבל גם באמצעות פניה למחלקה למוסדות ציבור במשרד בטל' 02-5085412 או בפקס' מס' 02-5085924.

לעניין סעיף קטן זה, מבחן הכנסה – טופס הכולל נתונים אודות משפחת החניך שבעבורו מבוקשת התמיכה ואודות הכנסותיה, לרבות האסמכתאות הנדרשות לאימות נתונים אלה, כפי שיפורסם מידי שנה באתר המשרד שכתובתו נזכרה לעיל.

1. **אופן חלוקת התמיכה**
2. מספר החניכים הזכאים לתמיכה בכל מוסד ייקבע על ידי ועדת התמיכות בעת אישור זכאותו של אותו מוסד לתמיכה, בהתאם להצהרת המוסד בדבר מספר החניכים הזכאים לתמיכה כאמור בסעיף 6(א) ולבדיקת מבחני ההכנסה של הורי החניכים ועמידתם בתנאי הזכאות לתמיכה כמפורט בסעיף 4 על ידי המשרד או מי שמונה לכך מטעמו; מספר זה יכול שיפחת במהלך שנת הלימודים במקרה של עזיבת חניכים את הפנימייה בכפוף למפורט בסעיף 6.
3. סכום התמיכה לכל מבקש יקבע על ידי חלוקת סך התקציב המיועד לחלוקה לפי מבחנים אלה בסך כל החניכים הזכאים בכל המוסדות שנמצא כי עמדו בתנאי הסף לפי מבחנים אלה, והכפלתו במספר החניכים הזכאים אצל המבקש.
4. **נהלים**
5. בעת הגשת בקשת התמיכה ידווח המוסד על מספר החניכים הכולל בפנימייה בעדה מבוקשת התמיכה וכן על מספר החניכים הזכאים הלומדים בה.
6. המוסד ידווח מדי חודש ולא יאוחר מסוף השבוע הראשון לכל חודש על מספר החניכים בחודש שקדם לחודש החולף, כאמור בסעיף קטן (א); הדיווח האמור יבוצע גם אם לא השתנה מספר החניכים;

לדוגמא, עד תום השבוע הראשון לחודש יונייימסר דיווח על המספר הכולל של החניכים בפנימייה ומספר החניכים הזכאים שלמדו בפנימייה בחודש אפריל שקדם לו.

1. פחת מספר החניכים בפנימייה מ – 30, לא יהיה זכאי המוסד לתמיכה עבור התקופה בה פחת מספרם מ – 30;
2. לא דיווח מוסד על שינוי במספר החניכים או החניכים הזכאים, ונמצא בביקורת שנערכה, או בכל דרך אחרת, כי מספרם פחת, יחושב מספר החניכים או החניכים הזכאים כאילו היה מספרם החל בראשית שנת הלימודים שבעבורה משולמת התמיכה, או בביקורת הקודמת שנערכה במוסד, לפי המאוחר מביניהם, כמספר המופחת שנמצא בביקורת האחרונה;
3. התקיים האמור בסעיף קטן (ד), יחולו הוראות הנוהל הכללי;

(ה1) לצורך בדיקת קיום התנאי הקבוע בסעיף 3(14), יצרף מנהל המוסד לבקשה למתן תמיכה תצהיר המפרט את עלות האחזקה של תלמיד בפנימייה לחודש, את הסכום שנדרשים הוריו של חניך זכאי לשלם עבור אחזקתו בפנימייה, והתחייבות כי הסכום שיידרשו הוריו של חניך זכאי לשלם עבור אחזקתו בפנימייה בצירוף הסכום שיתקבל מהמשרד לתמיכה באחזקתו של חניך זכאי לא יעלה על סך עלות אחזקת תלמיד בפנימייה.

1. לא תשולם תמיכה על פי מבחנים אלה בעד תלמידים שעבורם מתקבל סיוע למימון שהותם בפנימייה מכל גורם ממשלתי אחר.

ביטול

7. מבחנים למתן תמיכות של משרד הרווחה למוסדות ציבור[[10]](#footnote-11) – בטלים.

תחילה

8. תחילתו של מבחן זה ביום פרסומו.

1. מבחן התמיכה פורסם בי"פ 6153, כ' בחשוון התשע"א (28.10.2010), עמ' 795; תיקון למבחן התמיכה אושר על ידי שר הרווחה והשירותים החברתיים ביום כ"ד בחשוון התשע"ב (21.11.2011) ויכנס לתוקף עם פרסומו ברשומות. [↑](#footnote-ref-2)
2. ס"ח התשמ"ה, עמ' 60; התשנ"ב, עמ' 34. [↑](#footnote-ref-3)
3. י"פהתשנ"ב, עמ' 2569; התשנ"ד, עמ' 4716; התשנ"ז, עמ' 1710; התש"ס, עמ' 3264; התשס"א, עמ' 402 ועמ' 1628; התשס"ב, עמ' 761; התשס"ג, עמ' 1358; התשס"ד, עמ' 107, עמ' 298 ועמ' 2030; התשס"ה, עמ' 330 ועמ' 1140. [↑](#footnote-ref-4)
4. ס"ח התש"ט, עמ' 287; [↑](#footnote-ref-5)
5. ס"ח התשכ"ט, עמ' 180; [↑](#footnote-ref-6)
6. ס"ח התשס"ח, עמ' 742; [↑](#footnote-ref-7)
7. ס"ח התשכ"ה, עמ' 48; [↑](#footnote-ref-8)
8. ס"ח התשס"א, עמ' 509. [↑](#footnote-ref-9)
9. ס"ח התשנ"ה, עמ' 210. [↑](#footnote-ref-10)
10. י"פהתשס"ה עמ' 533; י"פהתשס"ה עמ' 4249; י"פהתשס"ו עמ' 5012; י"פהתשס"ח, עמ' 1514; י"פהתשס"ט, עמ' 5214; י"פהתש"ע, עמ' 237, י"פהתש"ע, עמ' 4270. [↑](#footnote-ref-11)